Решение на Общия съд от 14 май 2025 г. — Biogena/EUIPO — ACRAF (BIOGENA MOMENTS)
(Дело T-418/24)1
(Марка на Европейския съюз — Производство по възражение — Посочваща Европейския съюз международна регистрация — Словна марка „BIOGENA MOMENTS“ — По-ранна словна национална марка „MOMENT“ — Относително основание за отказ — Вероятност от объркване — Член 8, параграф 1, буква б) от Регламент (ЕС) 2017/1001)
Език на производството: английски
Страни
Жалбоподател: Biogena GmbH & Co. KG (Залцбург, Австрия) (представител: I. Schiffer, avocate)
Ответник: Служба на Европейския съюз за интелектуална собственост (представител: J. Ivanauskas)
Друга страна в производството пред апелативния състав на EUIPO, встъпила в производството пред Общия съд: Aziende Chimiche Riunite Angelini Francesco SpA (ACRAF SpA) (Рим, Италия) (представител: R. Almaraz Palmero, avocate)
Предмет
С жалбата си на основание член 263 ДФЕС жалбоподателят иска по същество отмяна и изменение на решението на четвърти апелативен състав на Службата на Европейския съюз за интелектуална собственост (EUIPO) от 11 юни 2024 г. (преписка R 1978/2023-4).
Диспозитив
Отхвърля жалбата.
Biogena GmbH & Co. KG понася, наред с направените от него съдебни разноски, и тези на Aziende Chimiche Riunite Angelini Francesco SpA (ACRAF SpA).
Службата на Европейския съюз за интелектуална собственост (EUIPO) понася направените от нея съдебни разноски.
____________
1 ОВ C, C/2024/5836, 7.10.2024 г.